# คุณอาเรียโต๊ะข้างๆ พูดรัสเซียหวานใส่ซะหัวใจจะวาย
คุณอาเรียโต๊ะข้างๆ พูดรัสเซียหวานใส่ซะหัวใจจะวาย  หรือชื่อย่อว่า โรชิเดเระ  เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดยซันซันซัน และวาดภาพประกอบโดยโมโมโกะ เดิมทีเรื่องสั้น 2 เรื่องได้รับการเผยแพร่ออนไลน์บนเว็บไซต์โชเซ็ตสึกะ นิ นาโร ตั้งแต่วันที่ 6 พฤษภาคม ถึง 27 พฤษภาคม พ.ศ. 2563 ต่อมาคาโดกาวะโชเต็ง ได้ซื้อต่อไปตีพิมพ์ถึงเล่มที่ 8 กับเรื่องสั้นตั้งแต่เดือนกุมภาพันธ์ พ.ศ. 2564 ภายใต้สำนักพิมพ์คาโดกาวะสนีกเกอร์บุงโกะ มังงะได้รับการดัดแปลงโดย ซาโฮะ เทนามาจิ เริ่มเผยแพร่ออนไลน์ในเว็บไซต์และแอป Magazine Pocket ของโคดันชะ ในเดือนตุลาคม พ.ศ. 2565 โดยไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ และมีการประกาศสร้างเป็นอนิเมะโทรทัศน์โดยสตูดิโอโดงาโกโบ ฤดูกาลที่หนึ่งออกอากาศตั้งแต่เดือนกรกฎาคมถึงกันยายน พ.ศ. 2567 โดยมีการประกาศสร้างฤดูกาลที่สองแล้ว

 เรื่องย่อ 
อาริสะ มิฮาอิลลอฟนา คุโจ หรืออาเรีย เป็นเด็กสาวมัธยมปลายผมสีเงินที่ดูสวยจนต้องเหลียวมองไม่ว่าจะไปที่ไหน กับคุเซะ มาซาจิกะ ซึ่งนั่งอยู่ข้าง ๆ อาเรีย เป็นนักเรียนที่ไม่มีกำลังใจจะทำอะไร มักจะนอนดึกและเป็นคนง่วงนอนที่โรงเรียน อาเรียมักจะบ่นเกี่ยวกับมาซาจิกะ แต่บางครั้งก็พูดหยอดคำหวานใส่เป็นภาษารัสเซีย อย่างไรก็ตาม เธอไม่รู้ว่ามาซาจิกะนั้นเข้าใจภาษารัสเซีย

 ตัวละคร 
 
 
 มาซาจิกะเป็นตัวละครชายหลักของเรื่อง อยู่มัธยมปลายปีหนึ่ง มาซาจิกะอยู่ในตำแหน่งที่เด็กผู้ชายหลายคนอิจฉา นั้นคือการได้ที่นั่งอยู่ข้าง ๆ อาเรีย เขาเป็นคนขี้เซาและมักจะนอนดึกเกือบทั้งคืนและขาดแรงจูงใจในชั้นเรียน เมื่อใดก็ตามที่อาเรียพูดเป็นภาษารัสเซีย มาซาจิกะก็แสร้งทำเป็นไม่เข้าใจ แต่กลับทำอย่างนั้นอย่างลับ ๆ เพราะปู่ของเขาซึ่งเป็นคนรักรัสเซียมาก และจากการดูรายการโทรทัศน์ มีการเปิดเผยในภายหลังว่ายูกิเพื่อนสมัยเด็กของเขาเป็นน้องสาวของเขาจริง ๆ

  / 
 
 อาริสะเป็นตัวละครหญิงหลักของเรื่อง อยู่มัธยมปลายปีหนึ่ง เธอได้รับความนิยมจากรูปลักษณ์และทัศนคติที่เย็นชาของเธอ เธอเกิดมาจากพ่อชาวรัสเซียและแม่ชาวญี่ปุ่น บางครั้งเธอพูดเป็นภาษารัสเซีย ซึ่งทำให้ครูและเพื่อนร่วมชั้นสับสน เธอรู้สึกรำคาญกับการขาดแรงจูงใจของเพื่อนร่วมที่นั่งอย่างมาซาจิกะ แต่ค่อย ๆ เริ่มสนใจเขา แม้ว่าเขาจะไม่สนใจเธอเลยก็ตาม โดยเธอเป็นน้องสาวของมาริยะ

 
 
 ยูกิอยู่มัธยมปลายปีหนึ่ง เป็นเจ้าหน้าที่ประชาสัมพันธ์ของสภานักเรียน เธอเป็นลูกสาวคนโตของตระกูลสุโอ ซึ่งมีต้นกำเนิดมาจากอดีตตระกูลขุนนางและมีบทบาทเป็นนักการทูตมาหลายชั่วอายุคน เธอเป็นหญิงสาวที่แท้จริง ในตอนแรก อาเรียอิจฉาเธอเพราะยูกิและมาซาจิกะเป็นเพื่อนสมัยเด็กกัน แต่ต่อมามีการเปิดเผยว่ายูกิเป็นน้องสาวของมาซาจิกะ

  / 
 
 มาริยะอยู่มัธยมปลายปีสอง เป็นพี่สาวของอาเรีย และเป็นเลขาธิการของสภานักเรียน

 
 
 ผู้ติดตามของยูกิ ผู้ซึ่งโดยปกติจะเงียบขรึมและสีหน้าไม่แสดงอารมณ์ใด ๆ เธอเป็นฝ่ายกิจการทั่วไปของสภานักเรียน เธอเคยเป็นผู้ติดตามของมาซาจิกะ แต่ได้ลาออกเนื่องจากบุคลิกที่ขาดแรงจูงใจของเขา

 
 
 เธอเคยแข่งขันกับยูกิเพื่อชิงตำแหน่งประธานสภานักเรียนในโรงเรียนตอนมัธยมต้น ปัจจุบันเธอเป็นสารวัตรนักเรียนคุมเรื่องระเบียบวินัย

 
 
 รองประธานสภานักเรียนและนักเรียนชั้นมัธยมปลายปีที่สอง เธอเป็นที่เกรงขามของนักเรียนชายบางกลุ่มและเป็นที่นิยมอย่างมากในหมู่นักเรียนหญิง ปัจจุบันเธอกำลังคบหาอยู่กับประธานสภานักเรียน เคนซากิ โทยะ งานอดิเรกของเธอคือเคนโด้

 
 
 เธอเป็นนักเรียนมัธยมปลายปีที่ 1 และเป็นเพื่อนสนิทของซายากะ เธอมีผมสีบลอนด์พร้อมกับดัดผมคลาย ๆ

 
 
 เขาเป็นประธานสภานักเรียนที่มีเสน่ห์ของโรงเรียนมัธยมปลาย เป็นนักเรียนชั้นปีที่สองและเป็นแฟนของจิซากิ

 
 

 
 

 สื่อ 
 เว็บโนเวล 
ก่อนไลต์โนเวลจะได้รับการตีพิมพ์ เรื่องสั้น 2 ได้รับการเผยแพร่ออนไลน์บนเว็บไซต์โชเซ็ตสึกะ นิ นาโร เมื่อวันที่ 6 พฤษภาคม ถึง 27 พฤษภาคม พ.ศ. 2563 แต่อย่างไรเนื้อเรื่องและตัวละครที่อยู่ในเวอร์ชันเว็บนั้นแตกต่างจากโนเวล

 ไลต์โนเวล 
ไลต์โนเวลชุดนี้เขียนโดยซันซันซัน และวาดภาพประกอบโดยโมโมโกะ ในเดือนมิถุนายน พ.ศ. 2563 ซันซันซันได้รับคำเชิญจากคาโดกาวะสนีกเกอร์บุงโกะ เป็นครั้งแรกว่าสำนักพิมพ์จะสามารถเผยแพร่ผลงานได้หรือไม่ เมื่อวันที่ 22 ธันวาคม พ.ศ. 2563 มีการประกาศว่าเรื่องสั้นที่ตีพิมพ์ในโชเซ็ตสึกะ นิ นาโร จะเผยแพร่โดยคาโดกาวะโชเต็ง ภายใต้สำนักพิมพ์คาโดกาวะสนีกเกอร์บุงโกะ หลังจากดัดแปลงเป็นไลต์โนเวล ชื่อไลต์โนเวลตามชื่อเรื่องของเรื่องสั้นหนึ่งในสองเรื่อง เล่มแรกเผยแพร่เมื่อวันที่ 27 กุมภาพันธ์ พ.ศ. 2564

ส่วนลิขสิทธิ์ในประเทศไทย วันที่ 27 ตุลาคม พ.ศ. 2564 สำนักพิมพ์ฟีนิกซ์ ได้ประกาศลิขสิทธิ์สำหรับการตีพิมพ์ไลต์โนเวลฉบับภาษาไทย

 มังงะ 
มังงะดัดแปลงที่วาดภาพประกอบโดยซาโฮะ เทนามาจิ เริ่มการตีพิมพ์ในเว็บไซต์และแอป Magazine Pocket ของโคดันชะ เมื่อวันที่ 29 ตุลาคม พ.ศ. 2565 ส่วนเล่มเดี่ยวเล่มแรกวางจำหน่ายเมื่อวันที่ 9 มีนาคม พ.ศ. 2566

ส่วนลิขสิทธิ์ในประเทศไทย ในงานสัปดาห์หนังสือแห่งชาติ ครั้งที่ 51 พ.ศ. 2566 สำนักพิมพ์ฟีนิกซ์ ได้ประกาศได้ลิขสิทธิ์สำหรับการตีพิมพ์มังงะฉบับภาษาไทย

 อนิเมะ 
มีการประกาศสร้างอนิเมะขึ้นเมื่อวันที่ 17 มีนาคม พ.ศ. 2566 ทางทวิตเตอร์ ต่อมาวันที่ 24 กันยายน พ.ศ. 2566 มีการประกาศเพิ่มเติมว่าซีรีส์อนิเมะโทรทัศน์นี้จะสร้างโดยสตูดิโอโดงาโกโบ โดยเขียนบทและกำกับโดย เรียวตะ อิโตะ พร้อมด้วยการออกแบบตัวละครโดย ยูเฮย์ มุโรตะ ซึ่งจะรับหน้าที่เป็นหัวหน้าผู้กำกับแอนิเมชั่นด้วย เพลงประกอบโดย ฮิโรอากิ ซึซูมิ และ เรียว โคบายาชิ จะรับหน้าที่เป็นโปรดิวเซอร์ของเรื่อง ในตอนแรกมีกำหนดการออกอากาศในเดือนเมษายน พ.ศ. 2567 แต่ต่อมามีการประกาศเลื่อนการออกอากาศไปเป็นเดือนกรกฎาคม พ.ศ. 2567 แทนhttps://x.com/roshidere/status/1759457793797505185?s=20 โดยปัจจุบันมีกำหนดการออกอากาศในวันที่ 3 กรกฎาคม พ.ศ. 2567 ทางเครือข่ายโตเกียวเอ็มเอกซ์ และเครือข่ายอื่น ๆ  มีเพลงเปิดคือ  ในขณะที่แต่ละตอนจะมีเพลงปิดที่แตกต่างกันโดยอิงจากเพลงที่มีชื่อเสียงต่าง ๆ ซึ่งจะร้องโดย ซูมิเระ อูเอซากะ ในฐานะตัวละครอาเรียของเธอ ครันชีโรลได้รับลิขสิทธิ์เรื่องนี้ เมเดียลิงก์ได้รับลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์) สำหรับการสตรีมบนช่องยูทูบ Ani-One Asia

หลังจากการออกอากาศตอนสุดท้ายของฤดูกาลที่หนึ่ง ก็ได้มีการประกาศสร้างฤดูกาลที่สองแล้ว

 รายชื่อตอน 

 หนังสือเสียง 
การดัดแปลงหนังสือเสียงที่อิงจากซีรีส์ไลต์โนเวลได้รับการผลิตและเผยแพร่ครั้งแรกในภาษาญี่ปุ่นโดยมี ซูมิเระ อูเอซากะ และ โคเฮ อามาซากิ พากย์เสียงตัวละครหลัก อาริสะ มิฮาอิลลอฟนา คุโจ และ คุเซะ มาซาจิกะ ตามลำดับ

 อื่น ๆ 
โมเดลเวอร์ชวลยูทูบเบอร์ ของอาเรีย เปิดตัวในเดือนกรกฎาคม พ.ศ. 2564 เพื่อโปรโมตการเปิดตัวไลต์โนเวลเล่มที่ 2

 หมายเหตุ